[--- της] διανομης με[τ]εχειν και ισ[ομοιρειν καθεστα]μενους υπο του πραξιου προς τω μνημειω αυτου απε[λευθερ]ους εξ αναριθμεισθαι δε ις τον των τελευτωντων [τοπον] τους εξ αυτων των επιγεννωμενων μεχρι των εξ γεινε[σ]θαι δε την κατακλισιν μηνος πανημου ημερα ευδαιμοσυνης και απο της προσοδου ταυτης επι το μνημειον του πραξιου α[πο]φερεσθαι υπο των αρχοντων της πολεως και του γραμματεως της βουλης ροδα δηναριων δεκα δυο προνοειν δε την τε βουλην [και] τους κατ ενιαυτον ις τας αρχας καθισταμενους παντας των τ[ε] απελευθερων και οπως μηδεν του μνημειου τουτου η των περι α[υ]το φυτειων η οικοδομιων ελασσωθη η εξαλλοτριωθη κατα μηδενα τροπον τουτο δε το ψηφισμα νενομοθετησθαι τω αιωνι της ρωμαιων ηγεμονιας φυλαχθησομενον μηδενος εξουσιαν εχοντος αλλαξαι τι των δεδογμενων η μεταποιησαι η εις ετεραν τινα χρειαν μετενενκειν κατα μηδενα τροπον παντας δε κοινη και καθ ενα προνοεισθαι υπερ του φυλαχθηναι τα εψηφισμενα κοινα και ανεπιχειρητα προς τη τιτου πραξιου διαταγη κ[αμοι] μονω εξειναι των εν τω ψηφισματι γεγραμμενων αλλαξαι τι η διορθωσαι η τοις γεγραμμενοις προσδιαταξασθαι ειναι δε τοις δεδογμενοις πασι και μαλιστα ινα μονοι οι παροντες και κατακλεινομενοι βουλευται λαμβανωσι την διανομην [τ]αυτην επισκοπους και μαρτυρας θεους σεβαστους και θε[ους] πατριους και δια στοδμηνον και σωτηρα ασκληπιον και αρ[τεμιδα] εφεσιαν κοινη τε υπο παντων και καθ ενα επικεκλημε[νους] [των ουτω]ς εψηφισμενων φυλακας παρακεκλησθαι δε τον γραμ[ματεα της] βουλης και ιερεα ασκληπιαδην οπως και μετα τον [εφ ετος ενι]αυτον προνοιαν ποιηται των υπο του πραξιου [δεδομενων] και διατεταγμενων εις το διηνεκες καθως και [υπο του πραξι]ου παρεκληθη λαχοντων δογματογραφων πον[τικου] [δις διο]φαντου εκατεου του ποντικου αλεξανδρου [---] εκυριωθη προ τριων νωνων μαρτιων [αυτοκρατορι δομι]τιανω καισαρι σεβαστω γερμανικω τω [υπατω ετους ρξ] μηνος ξανδικου τρισκαι[δεκατου] [εγραφη δ]ια ερμογενου δημοσιου.
Phryg. — Akmonia (Ahat) — Banaz — 85 AD — REA 3.1901.273 — REA 4.1902.79, 267; SEG 13.542 — IGR 4.661
 85 AD 